## Obvezatne upute broj II - o obrascima za postupak kandidiranja (OZ-1 do OZ-17)

### NN 122/2011 (31.10.2011.), Obvezatne upute broj II - o obrascima za postupak kandidiranja (OZ-1 do OZ-17)

DRŽAVNO IZBORNO POVJERENSTVO REPUBLIKE HRVATSKE

2430

Na temelju članka 56. točka 3. i 5. Zakona o izborima zastupnika u Hrvatski sabor (»Narodne novine«, broj 120/11– pročišćeni tekst, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ II
(OZ-1 do OZ-17)

OBRASCI ZA POSTUPAK KANDIDIRANJA

1. Pripreme i provedba izbora za zastupnike u Hrvatski sabor obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OZ.

3. Ako za pojedine radnje nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak kandidiranja su:

– OZ – 1 – Prijedlog liste za izbor zastupnica/zastupnika u Hrvatski sabor,

– OZ – 2 – Prijedlog neovisne liste za izbor zastupnica/zastupnika u Hrvatski sabor,

– OZ – 3 – Prijedlog liste za izbor zastupnica/zastupnika u Hrvatski sabor u XI. izbornoj jedinici,

– OZ – 4 – Prijedlog neovisne liste za izbor zastupnica/zastupnika u Hrvatski sabor u XI. izbornoj jedinici,

– OZ – 5 – Prijedlog kandidatkinja/kandidata za izbor zastupnica/zastupnika u Hrvatski sabor koje biraju pripadnici srpske nacionalne manjine u XII. izbornoj jedinici,

– OZ – 6 – Prijedlog neovisnih kandidatkinja/kandidata za izbor zastupnica/zastupnika u Hrvatski sabor koje biraju pripadnici srpske nacionalne manjine u XII. izbornoj jedinici,

– OZ -7 – Prijedlog kandidatkinje/kandidata za izbor zastupnice/zastupnika u Hrvatski sabor koju/kojeg biraju pripadnici mađarske nacionalne manjine u XII. izbornoj jedinici,

– OZ – 8 – Prijedlog neovisne kandidatkinje/neovisnog kandidata za izbor zastupnice/zastupnika u Hrvatski sabor koju/kojeg biraju pripadnici mađarske nacionalne manjine u XII. izbornoj jedinici,

– OZ – 9 – Prijedlog kandidatkinje/kandidata za izbor zastupnice/zastupnika u Hrvatski sabor koju/kojeg biraju pripadnici talijanske nacionalne manjine u XII. izbornoj jedinici,

– OZ – 10 – Prijedlog neovisne kandidatkinje/neovisnog kandidata za izbor zastupnice/zastupnika u Hrvatski sabor koju/kojeg biraju pripadnici talijanske nacionalne manjine u XII. izbornoj jedinici,

– OZ – 11 – Prijedlog kandidatkinje/kandidata za izbor zastupnice/zastupnika u Hrvatski sabor koju/kojeg zajedno biraju pripadnici češke i slovačke nacionalne manjine u XII. izbornoj jedinici,

– OZ – 12 – Prijedlog neovisne kandidatkinje/neovisnog kandidata za izbor zastupnice/zastupnika u Hrvatski sabor koju/kojeg zajedno biraju pripadnici češke i slovačke nacionalne manjine u XII. izbornoj jedinici,

– OZ – 13 – Prijedlog kandidatkinje/kandidata za izbor zastupnice/zastupnika u Hrvatski sabor koju/kojeg zajedno biraju pripadnici austrijske, bugarske, njemačke, poljske, romske, rumunjske, rusinske, ruske, turske, ukrajinske, vlaške i židovske nacionalne manjine u XII. izbornoj jedinici,

– OZ – 14 – Prijedlog neovisne kandidatkinje/neovisnog kandidata za izbor zastupnice/zastupnika u Hrvatski sabor koju/kojeg zajedno biraju pripadnici austrijske, bugarske, njemačke, poljske, romske, rumunjske, rusinske, ruske, turske, ukrajinske, vlaške i židovske nacionalne manjine u XII. izbornoj jedinici,

– OZ – 15 – Prijedlog kandidatkinje/kandidata za izbor zastupnice/zastupnika u Hrvatski sabor koju/kojeg zajedno biraju pripadnici albanske, bošnjačke, crnogorske, makedonske i slovenske nacionalne manjine u XII. izbornoj jedinici,

– OZ – 16 – Prijedlog neovisne kandidatkinje/neovisnog kandidata za izbor zastupnice/zastupnika u Hrvatski sabor koju/kojeg zajedno biraju pripadnici albanske, bošnjačke, crnogorske, makedonske i slovenske nacionalne manjine u XII. izbornoj jedinici,

– OZ – 17 – Očitovanje kandidatkinje/kandidata ili zamjenika kandidatkinje/kandidata o prihvaćanju kandidature.

5. Oznake, nazivi i sadržaj obrasca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-03/11-02/02
Urbroj: 507-11-01
Zagreb, 31. listopada 2011.

Predsjednik
**Branko Hrvatin, dipl. iur.,** v. r.

[**OZ – 1**](dodatni/417483.pdf)[**OZ – 2**](dodatni/417484.pdf)[**OZ – 3**](dodatni/417485.pdf)[**OZ – 4**](dodatni/417486.pdf)[**OZ – 5**](dodatni/417487.pdf)[**OZ – 6**](dodatni/417488.pdf)[**OZ – 7**](dodatni/417489.pdf)[**OZ – 8**](dodatni/417490.pdf)[**OZ – 9**](dodatni/417491.pdf)[**OZ – 10**](dodatni/417492.pdf)[**OZ – 11**](dodatni/417493.pdf)[**OZ – 12**](dodatni/417494.pdf)[**OZ – 13**](dodatni/417495.pdf)[**OZ – 14**](dodatni/417496.pdf)[**OZ – 15**](dodatni/417497.pdf)[**OZ – 16**](dodatni/417498.pdf)[**OZ – 17**](dodatni/417499.pdf)

Uputa, NN 122/2011-2430
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)